Diari Oficial de la Generalitat Valenciana


Sumari del DOGV 9719, del 07-11-2023 (2023/11024)

RESOLUCIÓ de 2 de novembre de 2023, del director general d'Inclusió i Cooperació al Desenvolupament, per la qual s'accepta la renúncia a dues beques i es concedeix una beca per a la realització de pràctiques professionals en matèria d'Agenda 2030 de Desenvolupament Sostenible durant els exercicis 2023 i 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9719

Data del DOGV
:   07-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11739


Data del document
:   02-11-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 2 de novembre de 2023, del director general d'Inclusió i Cooperació al Desenvolupament, per la qual s'accepta la renúncia a dues beques i es concedeix una beca per a la realització de pràctiques professionals en matèria d'Agenda 2030 de Desenvolupament Sostenible durant els exercicis 2023 i 2024. [2023/11125]  
L'Ordre 1/2019, de 28 de novembre, de la Conselleria de Participació, Transparència, Cooperació i Qualitat Democràtica, va aprovar les bases reguladores de la concessió de beques per a la realització de pràctiques professionals en els centres directius de la Conselleria.  
Mitjançant Resolució de 25 de febrer de 2022, de la Conselleria de Participació, Transparència, Cooperació i Qualitat Democràtica, es va convocar la concessió de cinc beques per a la realització de pràctiques professionals en la Direcció General de Cooperació Internacional al Desenvolupament, durant els exercicis 2022 i 2023 (DOGV 9291, 04.03.2022).  
Mitjançant Resolució de 6 de juny de 2022, de la directora general de Cooperació Internacional al Desenvolupament, es van concedir aquestes cinc beques i es va constituir la borsa de reserva per a l'accés a les beques en matèria d'Agenda 2030 de Desenvolupament Sostenible que establia la convocatòria per a les persones aspirants que no han resultat adjudicatàries de les beques (DOGV 9361, 14.06.2022).  
Mitjançant Resolució de 29 de maig de 2023, de la directora general de Cooperació Internacional al Desenvolupament, es prorroguen cinc beques per a la realització de pràctiques professionals en la Direcció General de Cooperació Internacional al Desenvolupament, durant els exercicis 2023-2024 (DOGV 9609, 02.06.2023).  
Carmen Matos Sola, adjudicatària d'una beca en matèria d'Agenda 2030 de Desenvolupament Sostenible, manifesta la seua renúncia expressa a l'esmentada beca amb efectes del dia 7 de juliol de 2023, mitjançant la presentació d'un escrit de data 4 de juliol de 2023, en què ha desenvolupat correctament totes les tasques pròpies de les esmentades pràctiques.  
Marina Álamo Berenguer, adjudicatària d'una beca en matèria d'Agenda 2030 de Desenvolupament Sostenible, manifesta la seua renúncia expressa a l'esmentada beca amb efectes del dia 31 de juliol de 2023, mitjançant la presentació d'un escrit de data 28 de juliol de 2023, havent desenvolupat correctament totes les tasques pròpies de les esmentades pràctiques.  
Segons el que estableix la resolució de la convocatòria, després de la renúncia presentada per Carmen Matos Sola, correspon la substitució amb la primera persona de la borsa de reserva prioritzada.  
La primera persona de la borsa de reserva prioritzada, Carol Milagros Cayotopa Díaz, no ha acceptat la beca, presentant renúncia en data 8 de setembre de 2023, per la qual cosa correspon substituir Carmen Matos Sola amb la següent persona de la borsa de reserva prioritzada, Alexandra Torres Sambartolomé, que ha acceptat i que compleix tots els requisits per a ser adjudicatària de la beca vacant.  
Al no quedar més candidatures disponibles en la borsa prioritzada de reserva d'Agenda 2030 de Desenvolupament Sostenible, la beca de Marina Álamo Berenguer no podrà ser coberta i queda vacant.  
Tenint en compte el que s'ha exposat anteriorment i de conformitat amb el que s'estableix en el Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, aprovat mitjançant Decret 132/2023, de 10 d'agost, del Consell i en la Resolució de 4 de juliol de 2023, resolc:  
  
Primer  
Acceptar la renúncia a la beca de pràctiques professionals en matèria d'Agenda 2030 de Desenvolupament Sostenible en les dependències de la Conselleria, presentada per Carmen Matos Sola, amb DNI \*\*\*\*5256\*, en data 7 de juliol de 2023, i per Marina Álamo Berenguer, amb DNI \*\*\*\*9460\*, en data 31 de juliol de 2023.  
  
Segon  
Adjudicar la beca vacant a Alexandra Torres Sambartolomé, amb DNI \*\*\*\*9052Y, candidata de la borsa de reserva, amb efectes des del 16 d'octubre de 2023 fins al 30 de juny de 2024.  
  
Tercer  
La publicació d'aquesta resolució produirà els efectes de notificació, de conformitat amb el que es disposa en els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
  
Contra el que es disposa en aquesta resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte en el termini d'un mes, comptat des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats de l'endemà de la publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 2 de novembre de 2023.- El director general d'Inclusió i Cooperació al Desenvolupament (p. d. O. 1/2019, de 28 de novembre; DOGV 8692 / 05.12.2019): Pedro Carceller Icardo.